
	Comisia pentru Buget,

Finanţe şi Bănci
	
	București, 27.07.2020 

Nr. 4c-2/486
PLx.283/2020


BIROUL  PERMANENT

AL

CAMEREI  DEPUTAŢILOR

Vă înaintăm, alăturat, raportul asupra proiectului de Lege privind aprobarea Ordonanței de urgență a Guvernului nr.52/2020 pentru modificarea art.293 alin.(2) din Ordonanța de urgență a Guvernului nr.40/2015 privind gestionarea financiară a fondurilor europene pentru perioada de programare 2014-2020, precum și pentru adoptarea unor măsuri privind beneficiarii de fonduri europene în contextul răspândirii COVID-19, trimis cu adresa nr. PLx.283/2020 din data de 20 mai 2020, Camera Deputaților fiind Cameră decizională. 
În raport cu obiectul şi conţinutul său, proiectul de Lege face parte din categoria legilor ordinare.
PREŞEDINTE,

Sorin LAZĂR
Parlamentul  României

RAPORT
asupra
proiectului de Lege privind aprobarea Ordonanței de urgență a Guvernului nr.52/2020 pentru modificarea art.293 alin.(2) din Ordonanța de urgență a Guvernului nr.40/2015 privind gestionarea financiară a fondurilor europene pentru perioada de programare 2014-2020, precum și pentru adoptarea unor măsuri privind beneficiarii de fonduri europene în contextul răspândirii COVID-19

În conformitate cu prevederile art. 94 și 115 din Regulamentul Camerei Deputaților, republicat, Comisia pentru buget, finanțe și bănci a fost sesizată, spre dezbatere în fond, în procedură de urgență, cu proiectul de Lege privind aprobarea Ordonanței de urgență a Guvernului nr.52/2020 pentru modificarea art.293 alin.(2) din Ordonanța de urgență a Guvernului nr.40/2015 privind gestionarea financiară a fondurilor europene pentru perioada de programare 2014-2020, precum și pentru adoptarea unor măsuri privind beneficiarii de fonduri europene în contextul răspândirii COVID-19.
Conform prevederilor art.75 din Constituția României, republicată, și ale art.91 din Regulamentul Camerei Deputaților, republicat, Camera Deputaților este Cameră decizională.
Senatul, în calitate de primă Cameră sesizată, a adoptat proiectul de lege în ședința din 12 mai 2020.

La dezbaterea proiectului de Lege s-a avut în vedere avizul favorabil al Comisiei pentru administrație publică și amenajarea teritoriului, avizul favorabil al Comisiei pentru industrii și servicii și avizul favorabil al Consiliului Legislativ.
Proiectul de Lege supus dezbaterii are ca obiect de reglementare adoptarea unor măsuri de susținere a beneficiarilor de fonduri europene în sensul asigurării unui flux suplimentar de numerar, necesar constituirii de stocuri de materii prime și echipamente aferente angajamentelor legale în curs de implementare. 
De asemenea, se au în vedere și măsuri privind flexibilizarea termenelor procedurale pentru diminuarea riscului de reziliere a contractelor finanțate, ca urmare a accesului limitat al beneficiarilor la resursele umane necesare pregătirii documentelor aferente prefinanțărilor/cererilor de plată/cererilor de rambursare.
În conformitate cu prevederile art. 61 din Regulamentul Camerei Deputaților, republicat, membrii Comisiei au examinat proiectul de Lege menționat mai sus, în ședința online, din data de 20 iulie 2020.    
La lucrările Comisiei și-au înregistrat prezența un număr de 26 deputați, din totalul de 27 de membri.
La dezbaterea proiectului de Lege a participat în calitate de invitat, domnul Ionuț MICU – director general în cadrul Ministerului Fondurilor Europene.

      În urma dezbaterii proiectului de lege şi a opiniilor exprimate, deputații prezenți la lucrările online, au hotărât cu majoritate de voturi, să propună plenului Camerei Deputaţilor, spre dezbatere și adoptare proiectul de Lege privind aprobarea Ordonanței de urgență a Guvernului nr.52/2020 pentru modificarea art.293 alin.(2) din Ordonanța de urgență a Guvernului nr.40/2015 privind gestionarea financiară a fondurilor europene pentru perioada de programare 2014-2020, precum și pentru adoptarea unor măsuri privind beneficiarii de fonduri europene în contextul răspândirii COVID-19, în forma adoptată de Senat.

 În raport cu obiectul şi conţinutul său, proiectul de Lege face parte din categoria legilor ordinare.
	PREŞEDINTE,

Sorin LAZĂR
	SECRETAR,

Marilen-Gabriel Pirtea                 


Şef serviciu,
Giorgiana Ene

               Expert parlamentar,
               Cristina Dicu

